เห็นแสงสว่างปลายอุโมงค์
นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า ที่ประชุมบอร์ด กสทช. มีมติให้นำเรื่องการสนับสนุนค่าใช้จ่ายการเช่าโครงข่ายดาวเทียมให้กับผู้ประกอบการทีวีดิจิทัล ให้คณะอนุกรรมการกฎหมายของ กสทช. พิจารณาเพื่อความรอบคอบอีกครั้ง เนื่องจากมีประเด็นค่าใช้จ่ายระหว่างการออกอากาศในระบบเอสดีและเอชดี มีความแตกต่างกันมากถึง 3 เท่า โดยค่าใช้จ่ายในระบบเอสดีคิดเป็นเงิน 470 ล้านบาท ขณะที่ระบบเอชดีอยู่ที่ 885 ล้านบาท ดังนั้น ต้องพิจารณาอย่างรอบคอบว่าควรจ่ายในระบบใด และคาดว่าจะนำมาเสนอให้บอร์ด กสทช.พิจารณาอีกครั้งในวันที่ 15 มี.ค.2560 นี้ ทั้งนี้ การดำเนินการดังกล่าวทำตามคำสั่งของคณะรักษาความสงบแห่งชาติ (คสช.) ขณะเดียวกัน ผู้ประกอบการทีวีดิจิทัล จะต้องยื่นเอกสารหลักฐานหรือใบเสร็จค่าเช่าโครงข่ายดาวเทียมมาให้ กสทช.เพื่อ กสทช.จะได้คืนเงินให้กับผู้ประกอบการ,นอกจากนี้ บอร์ด กสทช.ยังได้มีมติให้ กสทช.นำเงินจากกองทุนวิจัยและพัฒนากิจการกระจายเสียง กิจการโทรทัศน์ กิจการโทรคมนาคม เพื่อบริการประโยชน์สาธารณะ (กองทุน กทปส.) ในส่วนของเงินทุนหมุนเวียน จำนวน 445 ล้านบาท ส่งคืนเป็นรายได้แผ่นดินด้วย โดยสำนักงาน กสทช. จะนำส่งให้กระทรวงการคลังต่อไป นอกจากนี้ บอร์ด กสทช.ยังเห็นชอบให้นำโครงการติดตั้งอินเตอร์เน็ตความเร็วสูงในหมู่บ้าน 3,920 หมู่บ้าน เข้าร่วมโครงการคุณธรรม ปลอดคอร์รัปชันด้วย ขณะนี้ กสทช.อยู่ระหว่างการจ้างมหาวิทยาลัยธรรมศาสตร์ ทำการสำรวจพื้นที่เพื่อมิให้เกิดความซ้ำซ้อนกับโครงการอินเตอร์เน็ตหมู่บ้านของกระทรวงดิจิทัลเพื่อเศรษฐกิจและสังคม (ดีอี) คาดว่า กสทช.จะเปิดประมูลหาผู้มาดำเนินการติดตั้งได้ภายในเดือน มี.ค.นี้ และเริ่มทยอยติดตั้งในเดือน มิ.ย.2560 แล้วเสร็จภายในกลางปี 2561.
นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ(กสทช.) เปิดเผยว่า ที่ประชุมบอร์ด กสทช. มีมติให้นำเรื่องการสนับสนุนค่าใช้จ่ายการเช่าโครงข่ายดาวเทียมให้กับผู้ประกอบการทีวีดิจิทัล
ทีวีดิจิทัล,กสทช.,โครงข่ายดาวเทียม,ฐากร ตัณฑสิทธิ์,กองทุน กทปส.